Հայերը Ռոսարիոյում

Հայերը Ռոսարիոյում հաստատվել են 1920-1930-ական թվականներին։ Նրանց թիվը շուրջ 500 է։ Մինչև 1990-ական թվականները գործել է Հայ կենտրոնի Ռոսարիոյի վարչական խորհուրդը, 1990-ական թվականներից՝ նաև ՀՕՄ-ի մասնաճյուղ։

Հայաստանյայց առաքելական եկեղեցու Արգենտինայի թեմը 
Հայաստանյայց առաքելական եկեղեցու Արգենտինայի թեմը կազմավորվել է 1983 թվականին։ Առաջնորդանիստը Բուենոս Այրեսի Սուրբ Գրիգոր Լուսավորիչ եկեղեցին է։ 1938—1982 թվականներին արգենտինահայ համայնքը եղել է Հարավային Ամերիկայի հայրապետական պատվիրակության կազմում (կենտրոնը՝ Բուենոս Այրես), որը հովվել է նաև Ուրուգվայի, Բրազիլիայի և Չիլիի հայ համայնքները։ Առաջին հայրապետական պատվիրակն էր Գարեգին արքեպիսկոպոս Խաչատուրյանը (1938-1951 թվականներ)։ 1983 թվականին Ամենայն հայոց կաթողիկոս Վազզեն Ա-ի կոնդակով Հարավային Ամերիկայի հայրապետական պատվիրակությունը բաժանվել է երեք առանձին՝ Արգենտինայի և Չիլիի, Ուրուգվայի, Բրազիյիայի թեմերի։ 1990 թվականից Արգենտինահայ թեմի առաջնորդն է Գիսակ արքեպիսկոպոս Մուրադյանը։ Բուենոս Այրեսում գործում են Սուրբ Գրիգոր Լուսավորիչ, Վարագա Սուրբ Խաչ, Սուրբ Պողոս-Պետրոս, Սուրբ Գևորգ, Սուրբ Հակոբ, Սուրբ Երրորդություն, Կորդովայում՝ Սուրբ Գևորգ հայ առաքելական եկեղեցիները։ Արգենտինայում կան նաև հայ կաթոլիկ և ավետարանական համայնքներ։ Բուենոս Այրեսում գործում են Նարեկա Սուրբ Տիրամոր հայ կաթոլիկ եկեղեցին և երկու հայ ավետարանական եկեղեցիներ։ Չորս ավեաարանական ժողովարաններ կան Բուենոս Այրեսի արվարձաննյաում, մեկ ժողովարան էլ՝ Կորդովայում։

Արտաքին հղումներ 
 Հայերն Արգենտինայում

Ռոսարիո
ռ